rejauldu/bengali-wikipedia huggingface dataset:
দাঁতন (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২১৯ নং দাঁতন বিধানসভা কেন্দ্রটি দাঁতন-২ সমষ্টি উন্নয়ন ব্লক এবং মোহনপুর সমষ্টি উন্নয়ন ব্লক এবং চক ইসলামপুর গ্রাম পঞ্চায়েত দাঁতন-১ সমষ্টি উন্নয়ন ব্লক এর অন্তর্গত।   দাঁতন বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১দাঁতনজ্ঞানেন্দ্র কুমার চৌধুরীভারতীয় জন সংঘ ১৯৫৭চারু চন্দ্র মোহান্তিভারতীয় জাতীয় কংগ্রেস১৯৬২ চারু চন্দ্র মোহান্তিভারতীয় জাতীয় কংগ্রেস১৯৬৭ দেবেন্দ্র নাথ দাসবাংলা কংগ্রেস১৯৬৯দেবেন্দ্র নাথ দাসবাংলা কংগ্রেস ১৯৭১পুলিন বিহারি ত্রিপাঠীভারতীয় জাতীয় কংগ্রেস১৯৭২প্রদ্যুৎ কুমার মহান্তিভারতীয় জাতীয় কংগ্রেস (সংগঠন)১৯৭৭প্রদ্যুৎ কুমার মহান্তিজনতা পার্টি ১৯৮২কানাই ভৌমিকভারতের কমিউনিস্ট পার্টি ১৯৮৭কানাই ভৌমিকভারতের কমিউনিস্ট পার্টি ১৯৯১রঞ্জিত পাত্রভারতের কমিউনিস্ট পার্টি (মার্ক্সবাদী)১৯৯৬নন্দগোপাল ভট্টাচার্যভারতের কমিউনিস্ট পার্টি ২০০১নন্দগোপাল ভট্টাচার্যভারতের কমিউনিস্ট পার্টি  ২০০৬নন্দগোপাল ভট্টাচার্যভারতের কমিউনিস্ট পার্টি ২০১১অরুন মহাপাত্রভারতের কমিউনিস্ট পার্টি ২০১৬বিক্রম চন্দ্র প্রধানতৃণমূল কংগ্রেস২০২১বিক্রম চন্দ্র প্রধানতৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, সিপিআইয়ের অরুণ মহাপাত্র তার নিকটতম প্রতিদ্বন্দ্বী তৃণমূল কংগ্রেসের শৈবাল গিরিকে পরাজিত করেন। ২০২১ সালের নির্বাচনে, তৃণমূল কংগ্রেসের বিক্রম চন্দ্র প্রধান তার নিকটতম প্রতিদ্বন্দ্বী বিজেপির শক্তিপদ নায়েক কে পরাজিত করেন।      ১৯৭৭-২০০৬ ২০০৬, ২০০১ এবং ১৯৯৬ সালের বিধানসভা নির্বাচনে, সিপিআই-এর নন্দ গোপাল ভট্টাচার্য দাঁতন কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ ও ২০০১ সালে  তৃণমূল কংগ্রেসের বিক্রম চন্দ্র প্রধান এবং ১৯৯৬ সালে কংগ্রেসের সুনিল বরণ গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রঞ্জিত পাত্র ১৯৯১ সালে কংগ্রেসের পঞ্চানন মোহান্তি পরাজিত করেন। সিপিআইয়ের কানাই ভৌমিক ১৯৮৭ সালে কংগ্রেসের দিলীপ কুমার দাসকে এবং ১৯৮২ সালে জনতা পার্টির প্রদ্যুৎ কুমার মোহান্তিকে পরাজিত করেন। ১৯৭৭ সালে জনতা পার্টির প্রদ্যুৎ কুমার মোহান্তি সিপিআই এর রবীন্দ্রনাথ দ্বিবেদীকে পরাজিত করেন।  ১৯৫১-১৯৭২ ১৯৭২ সালে কংগ্রেস (সংগঠিত) প্রদ্যুৎ কুমার মোহান্তি জয়ী হন। কংগ্রেসের পুলিন বিহারী ত্রিপাঠী ১৯৭১ সালে জয়ী হন।  বাংলা কংগ্রেসের দেবেন্দ্র নাথ দাস ১৯৬৯ ও ১৯৬৭ সালে জয়ী হন। কংগ্রেসের চারুচন্দ্র মোহান্তি ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর জ্ঞানেন্দ্র কুমার চৌধুরী দাঁতন কেন্দ্র থেকে জয়ী হন।  মোহনপুর কেন্দ্র ১৯৫১ সালে মোহনপুর একটি বিধানসভা কেন্দ্র ছিল। আসনটিতে ভারতীয় জন সংঘ এর বসন্ত কুমার পানিগ্রাহী জয়ী হন।  পশ্চিমবঙ্গের দক্ষিণতম প্রান্তিক শহর মোহনপুর দাঁতন বিধানসভার অন্তর্গত।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পশ্চিম মেদিনীপুর জেলার রাজনীতি
গোবিন্দপুর ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।   ইতিহাস  বহুকাল পূর্বে সেখানে হিন্দু সম্প্রদায়ের লোক বাস করত। গোবিন্দ নামের এক লোক সেখানে বাস করত। তার নাম অনুসারে গোবিন্দপুর রাখা হয়।    দর্শনীয় স্থান   গাংগাটিয়া জমিদার বাড়ি  উত্তর লাখুহাটি(মানব বাবুর ফিসারি)  পানান বিল  তাজু ফকির বাড়ির মেলা  খ্রীষ্টান মিশন স্কুল   জনপ্রতিনিধি  এ্যাড.মোঃ সাইদুর রহমান (২০২১- বর্তমান)   গ্ৰামের তালিকা ও ওয়ার্ড   ওয়ার্ড নং – ১ (উত্তর পানান, দক্ষিণ পানান)  ওয়ার্ড নং – ২ (গাংগাটিয়া, সৈয়দপুর, ডাংরি)  ওয়ার্ড নং – ৩ (লাখুহাটি)  ওয়ার্ড নং – ৪ (উত্তর গোবিন্দপুর)  ওয়ার্ড নং – ৫ (মধ্য গোবিন্দপুর)  ওয়ার্ড নং – ৬ (দক্ষিণ গোবিন্দপুর, কেচুরিয়া)   ওয়ার্ড নং – ৭ (মাধখলা)  ওয়ার্ড নং – ৮ (কাপাসাটিয়া, আনুহা, লুলিকান্দি )  ওয়ার্ড নং – ৯ (কেশেরা, নয়পুরুরা, গনমানপুরুরা)   আরও দেখুন   ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:হোসেনপুর উপজেলার ইউনিয়ন বিষয়শ্রেণী:প্রশাসনিক এলাকা
নওশেরা ( ; , pr. Nowkhār ) পাকিস্তানের খাইবার পাখতুনখোয়া প্রদেশের নওশেরা জেলার প্রধান শহর এবং প্রদেশটির বৃহত্তম শহরগুলির মধ্যে অন্যতম একটি।  পেশোয়ার উপত্যকায় অবস্থিত নওশেরা কাবুল নদীর তীরে অবস্থিত এবং প্রাদেশিক রাজধানী পেশোয়ারের পূর্ব দিকে ঐতিহাসিক গ্র্যান্ড ট্রাঙ্ক রোডকে সাথে নিয়ে প্রায়  গঠিত হয়েছে।Naushahra Town - Imperial Gazetteer of India, v. 18, p. 417.  অর্থনৈতিক অঞ্চল সিপিইসি প্রকল্পের প্রবর্তনের পরে, নওশারের রাশাকাই গ্রাম এখন কেপিকের একটি অর্থনৈতিক অঞ্চল হিসেবে গড়ে উঠেছে।  প্রশাসনিক ইউনিট  তেহসিল ০২  ইউনিয়ন কাউন্সিল ৪৭  মৌজা ১৫৩  পৌর কমিটি ০৪  শহর কমিটি ০১  সেনানিবাস ০৩  তথ্যসূত্র  বহিঃসংযোগ  বিষয়শ্রেণী:পাকিস্তানের শহর বিষয়শ্রেণী:খাইবার পাখতুনখোয়ার শহর
ক্যাপ্টেন জোগিন্দর সিং একজন ভারতীয় ক্রীড়াবিদ ছিলেন, যিনি ১৯৬৮ সালে অর্জুন পুরস্কার জিতেছিলেন।     তথ্যসূত্র   বিষয়শ্রেণী:১৯৭০ এশিয়ান গেমসের পদক বিজয়ী বিষয়শ্রেণী:১৯৬৬ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৭০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় পুরুষ গোলক নিক্ষেপকারী
থাম্ব|গণনা সংক্রান্ত একটি পাঠ্যপুস্তক পরিগণনীয়তা তত্ত্ব, যা পুনরাবৃত্তি(রিকারশন) তত্ত্ব নামেও পরিচিত, যা গাণিতিক যুক্তিবিজ্ঞান, কম্পিউটার বিজ্ঞান ও গণন তত্ত্বের একটি শাখা যার উৎপত্তি হয়েছিল ১৯৩০ এর দশকে গণনযোগ্য ফাংশন ও টিউরিং ডিগ্রী অধ্যয়নের মাধ্যমে। এরপর থেকে এই ক্ষেত্রটি বিস্তার লাভ করেছে সাধারণীকৃত গণনীয়তা ও সংজ্ঞায়ীকরণকে অন্তর্ভুক্ত করার জন্য। এই ক্ষেত্রগুলোতে পরিগণনীয়তা তত্ত্বের সাথে প্রমাণ তত্ত্ব ও কার্যকর বর্ণনামূলক সেট তত্ত্বও মিলিত হয়েছে।  পরিগণনীয়তা তত্ত্ব ও পরিগণনামূলক জটিলতা তত্ত্ব পরস্পর সম্পর্কযুক্ত কিন্তু আলাদা এই অর্থে যে পরিগণনামূলক জটিলতা তত্ত্বে কোন সমস্যা কত দক্ষভাবে সমাধান করা যায় তা নিয়ে গবেষণা করা হয়, সমস্যাটা আদৌ সমাধানযোগ্য কি না, তা নিয়ে নয়।  পরিগণনীয়তা তত্ত্ব মূলত যেসব প্রশ্নের উত্তর দেয় তা হল:   স্বাভাবিক সংখ্যার অপেক্ষক (গণিত) এর জন্য গণনযোগ্য হওয়া বলতে কি বোঝায়?  অগণনযোগ্য অপেক্ষকগুলোকে তাদের অগণনযোগ্যতার ভিত্তিতে কীভাবে শ্রেণিবদ্ধ করা যায়?  যদিও জ্ঞান ও প্রয়োগের ক্ষেত্রে সীমানা খুব কম, তা সত্ত্বেও গাণিতিক পরিগণনীয়তা তাত্ত্বিকরা আপেক্ষিক পরিগণনীয়তা তত্ত্ব, হ্রাসযোগ্যতা ধারণাসমূহ এবং মাত্রা গঠন নিয়ে পড়াশুনা করা থাকেন; যারা কম্পিউটার বিজ্ঞান শাখায় আছেন তারা পরিগণনামূলক জটিলতা তত্ত্ব, আনুষ্ঠানিক প্রক্রিয়া ও আনুষ্ঠানিক ভাষার উপর মনোযোগ দিয়ে থাকেন।   গণনীয় ও অগণনীয় সেটসমূহ  পরিগণনীয়তা তত্ত্বের উদ্ভব হয় ১৯৩০ এর দশকে, কুর্ট গ্যোডেল, আলোন্‌জো চার্চ, রোজসা পিটার, অ্যালান টুরিং, স্টেফেন ক্লিন ও এমিল পোস্টের  কাজের মাধ্যমে।  গবেষকরা যেসব মৌলিক ফলাফল অর্জন করেছেন সেগুলোই টুরিং গণনীয়তাকে অনানুষ্ঠানিক কার্যকর গণনাপদ্ধতির অনানুষ্ঠানিক সংস্করণকে সঠিকভাবে বিধিবদ্ধ করেছে। এসব ফলাফল থেকেই স্টেফেন ক্লিন ১৯৫২ সালে দুটি শব্দ যোগ করেছেন "চার্চের থিসিস"(১৯৫২ঃ৩০০) ও "টুরিং থিসিস" (১৯৫২ঃ৩৭৬) নামে। বর্তমানে   তাদেরকে প্রায়ই একসাথেই ডাকা হয় চার্চ- টুরিং থিসিস নামে, যেটা বলে যে কোন ফাংশন যদি অ্যালগরিদম দ্বারা গণনযোগ্য হয় তাহলে সেটা গণনযোগ্য ফাংশন বা অপেক্ষক। প্রথমে সংশয়ে থাকলেও ১৯৪৬ সালে গোডেন এই নিবন্ধের পক্ষে বিতর্ক করেন  টারস্কি তার ভাষণে গুরুত্ব দিয়েছেন    তথ্যসূত্র   বিষয়শ্রেণী:পরিগণনার তত্ত্ব বিষয়শ্রেণী:পরিগণনীয়তা তত্ত্ব বিষয়শ্রেণী:গাণিতিক যুক্তিবিজ্ঞান
থাম্ব|স্টিভ ম্যাককারি আলোকচিত্র আফগান গার্ল; শরবত গুলা আফগান গার্ল (১৯৮৪ সালের ডিসেম্বেরে আলোকচিত্রটি ধারণ করা হয়) শরবত গুলা (পশতু: شربت ګله‎) (উচ্চারন [ˈʃaɾbat]) (জন্ম: আনুমানিক; ১৯৭২) হলেন একজন আফগান নারী যিনি বিখ্যাত আলোকচিত্র আফগান গার্ল-এর মাধ্যমে আলোচনায় উঠে আসেন। আলোকচিত্রটি ধারণ করেছিলেন ন্যাশনাল জিওগ্রাফিক-এর আলোকচিত্রী ও সাংবাদিক স্টিভ ম্যাককারি। আফগানিস্তানে সোভিয়েত দখলদারিত্বের সময় যখন তার আলোকচিত্রটি ধারণ করা হয়েছিল তখন শরবত গুলা পাকিস্তানের একটি উদ্বাস্তু শিবিরে শরণার্থী হিসেবে ছিলেন। মূলত এই আলোকচিত্রটি ন্যাশনাল জিওগ্রাফিক ম্যাগাজিনের ১৯৮৫ সালের জুনের সংখ্যায় প্রচ্ছদ হিসেবে ব্যবহার করার ফলে এটি বিশ্বব্যপী আলোচিত হয়ে উঠে; এ সময় শরবত গুলার বয়স ছিল আনুমানিক ১২ বছর। ২০০২ সালের প্রথম দিকে শরবত গুলাকে শনাক্ত করা হয়; এর পূর্বে তিনি আফগান গার্ল নামেই বিশ্বব্যাপী পরিচিত ছিলেন। আলোকচিত্রটিকে অনেকেই লিওনার্দো দ্য ভিঞ্চির মোনালিসার সাথে তুলনা করেন; আবার অনেকেই এটিকে আফগান মোনালিসা হিসেবে মনে করে থাকেন।   আলোকচিত্রের বিষয়   পশতুন বংশীয় গুলা আফগানিস্তানে সোভিয়েত বোমাবর্ষণের ফলে অনাথ হয়ে ১৯৮৪ সালে পাকিস্তানের নাসির বেগ শরণার্থী শিবিরে প্রেরিত হন। এর পূর্বে ১৯৮০-এর দশকে তার গ্রামে সোভিয়েত হেলিকপ্টার গানশিপ আক্রমণ করে। সোভিয়েত আক্রমণে তার পিতা-মাতা নিহত হন। এর ফলে বাধ্য হয়ে তিনি, তার ভাইবোন ও তার দাদী প্রতিবেশী দেশ পাকিস্তানে নাসির বেগ শরণার্থী শিবিরে আশ্রয় নেন।  ১৯৮০-এর দশকের শেষ দিকে তিনি বিয়ে করেন ও ১৯৯২ সালে আফগানিস্তানে ফিরে আসেন। গুলার তিন কন্যা। তারা হলেন: রোবিনা, জাহিদা ও আলিয়া। তার চতুর্থ মেয়ে শৈশবেই মৃত্যুবরণ করেন। গুলা স্বপ্ন দেখেন তার কন্যারা শিক্ষিত হবেন যেটা তার নিজের ক্ষেত্রে সম্ভব হয়নি।   ১৯৮৪-এর আলোকচিত্র  ১৯৮৪ সালে নাসির বেগ শরণার্থী শিবিরে আলোকচিত্রটি ধারণ করেন ন্যাশনাল জিওগ্রাফিক সোসাইটি-এর আলোকচিত্রী স্টিভ ম্যাককারি, তিনি তার কোডাক্রোম ৬৪ রঙ স্লাইড ফিল্মের নিক্বণ এফএম ২ ক্যামেরা ও নিক্বণ ১০৫ মিমি এআই এস এফ২.৫ লেন্স-এর মাধ্যমে ছবিটি ক্যামেরাবন্দি করেছিলেন। মারিয়্যাটা জর্জিয়া ভিত্তিক গ্রাফিক আর্ট পরিষেবা দ্বারা ছবিটির প্রাক-মুদ্রণ সম্পন্ন হয়েছিল। গুলা শরণার্থী শিবির দ্বারা পরিচালিত একটি বিদ্যালয়ের ছাত্রী ছিলেন; ম্যাককারি আফগান নারীর ছবি ধারণ করার দুর্লভ সুযোগ পেয়েছিলেন কারণ আফগান নারীরা সাধারণত ইসলামের বিধানমতে অন্য পুরুষের সামনে আসে না।  আলোকচিত্র ধারণ করার সময় গুলার পরিধান করেছিলেন মলিন হয়ে যাওয়া সবুজ সালোয়ার ও মাথায় ততোধিক মলিন লাল ওড়না। ম্যাককারি গুলার বেশ কয়েকটি চিত্র ধারণ করেছিলেন কিন্তু তিনি মেয়েটির নাম জানতে চাননি। যদিও মেয়েটির নাম জানা ছিল না কিন্তু আলোকচিত্রটি আফগান গার্ল শিরোনামে ১৯৮৫ সালের জুন সংখ্যায় ন্যাশনাল জিওগ্রাফিক ম্যাগাজিনের প্রচ্ছদে ব্যবহার করা হয়। আলোকচিত্রটি গুলার সবুজ চোখের কারণে রাতারাতি পৃথিবীব্যপী বিখ্যাত হয়ে যায় এবং তার চোখ ও চেহারই হয়ে উঠে ১৯৮০-এর দশকের যুদ্ধ বিদ্বস্থ আফগানিস্তানের শরণার্থীদের প্রতিচ্ছবি। ছবিটি ম্যাগাজিনের ইতিহাসে সবচেয়ে জনপ্রিয় ছবি হিসেবেও পরিচিতি পায়।   তথ্যসূত্র   বিষয়শ্রেণী:১৯৭০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:আফগান শরণার্থী বিষয়শ্রেণী:আফগানিস্তানের ইতিহাস বিষয়শ্রেণী:আলোকচিত্র বিষয়শ্রেণী:আফগান নারী বিষয়শ্রেণী:পশতু নারী বিষয়শ্রেণী:আফগানিস্তানের আলোকচিত্র বিষয়শ্রেণী:১৯৮৪-এর সৃষ্টিকর্ম বিষয়শ্রেণী:পাকিস্তানে আফগান প্রবাসী বিষয়শ্রেণী:নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
স্বদেশ দল () হলো তুরস্কের একটি রাজনৈতিক দল যেটি ২০১৮ সালের রাষ্ট্রপতি নির্বাচনে প্রজাতন্ত্রী জনতা দল (সিএইচপি)-এর প্রাক্তন প্রার্থী মুহাররেম ইনজে দ্বারা ১৭ মে ২০২১ সালে প্রতিষ্ঠিত হয়। নির্বাচনের দুই বছর পর ২০২০ সালের সেপ্টেম্বরে দলটি একটি সামাজিক আন্দোলন (স্বদেশ আন্দোলন See “History” for more information about the movement.) হিসেবে উদ্ভূত হয়েছিলো। সিএইচপি নেতা কেমাল কিলিচদারোলুকে তার পদ থেকে সরিয়ে দিতে ব্যর্থ হওয়ার পরে এটি সিএইচপি থেকে বিভক্ত হয়ে যায়। স্বদেশ আন্দোলন কার্যক্রম চলাকালীন একটি দল প্রতিষ্ঠার জন্য ইনজেকে উৎসাহিত করা হয়েছিলো। দলটিকে মূলত প্রতিষ্ঠিত সিএইচপি নেতৃত্বের বিরুদ্ধে একটি প্রতিবাদী আন্দোলন হিসেবে দেখা হয়, যেটি টানা নির্বাচনে পরাজয় সত্ত্বেও পদত্যাগ করতে অস্বীকার করেছে ও সিএইচপির মূল কামালবাদী মূল্যবোধ থেকে বিচ্যুত হওয়ার অভিযোগে অভিযুক্ত হয়েছে। মহান জাতীয় সভায় এর দুটি আসন রয়েছে।   ইতিহাস    স্বদেশ আন্দোলন  স্বদেশ আন্দোলনটি ৪ সেপ্টেম্বর ২০২০-এ সিভাস মহাসভার বার্ষিকী উপলক্ষে, "এক হাজার দিনের মধ্যে স্বদেশ আন্দোলন' (বিন গুন্দে মেমলেকেট হারেকেতি)-এর মূলমন্ত্র নিয়ে সিভাসে মুহাররেম ইনজে দ্বারা প্রতিষ্ঠিত হয়। ইনজে বলেছেন যে আন্দোলনের লক্ষ্য ছিলো এর ভিত্তি হিসেবে "...আন্তঃদলীয় বিরোধী আন্দোলন নয়, আমরা তুরস্কের বিকল্প প্রস্তাব করছি। তুরস্কের পুনরায় একত্রিত হওয়া এবং একে অপরকে গ্রহণ করা দরকার। আজ আমরা যে আন্দোলন শুরু করেছি তার নাম 'এক হাজার দিনের মধ্যে স্বদেশ'।   বিভাজন  মুহাররেম ইনজে ৮ ডিসেম্বর ২০২০-এ বলেন যে তিনি সিএইচপি ত্যাগ করবেন, যেখানে তিনি ১৯৯২ সাল থেকে সদস্য ছিলেন ও স্বদেশ আন্দোলন একটি রাজনৈতিক দল হিসেবে নিবন্ধিত হবে। আগামীতে সংবাদ সম্মেলনে দলের নাম ও প্রতীক নিজেই প্রকাশ করবেন। ২৫ জানুয়ারি ২০২১-এ ৮০ জনের সমন্বয়ে গঠিত একটি দল নিয়ে নেভশেহিরে তিনি তিন দিনের প্রাক-মৌসুম প্রশিক্ষণ শুরু করেন এবং বলেছিলেন: "আমরা সর্বসম্মতিক্রমে আমাদের দলের গঠনতন্ত্র গ্রহণ করেছি"।  মুহাররেম ইনজে বলেছেন যে দলের গঠনতন্ত্রের আবেদন ২০২১ সালের এপ্রিলে স্বরাষ্ট্র মন্ত্রণালয়ে দেওয়া হবে।  এটি অবশেষে ১৭ মে তারিখে প্রত্যাশিত সময়ের আগে সরবরাহ করা হয়েছিলো, সেই সময়ে দলটি আনুষ্ঠানিকভাবে প্রতিষ্ঠিত হয়। প্রতিষ্ঠার পর সংসদের তিনজন সিএইচপি সদস্য দলে যোগ দেন। তাদের একজন পরে দল থেকে পদত্যাগ করে স্বতন্ত্র হয়েছিলেন। দলটি সিএইচপির নির্বাচনী এলাকা, বিশেষ করে দলের মধ্যে উলুসালজিলিক-এর অনুসারীদের সমর্থন পেতে চেয়েছিলো।  ২০২৩ সালের ফেব্রুয়ারিতে, মুহাররেম ইনজে ঘোষণা করেন যে স্বদেশ দল ২০২৩ সালের তুর্কি সাধারণ নির্বাচনের জন্য গণতান্ত্রিক বাম দল, বিজয় দল, সঠিক দল ও ন্যায়বিচার দলের সাথে একটি নির্বাচনী জোট নিয়ে আলোচনা করছে।  ৬ মার্চ ২০২৩-এ মুহাররেম ইনজে তাদের হোয়াটসঅ্যাপ গ্রুপে একটি বার্তা পাঠিয়ে ৪-দলীয় জোটের আলোচনা থেকে বেরিয়ে যান।   তথ্যসূত্র    বহিঃসংযোগ      বিষয়শ্রেণী:তুরস্কের সামাজিক গণতন্ত্রী দল বিষয়শ্রেণী:ধর্মনিরপেক্ষতাবাদী সংগঠন বিষয়শ্রেণী:তুরস্কের রাজনৈতিক দল বিষয়শ্রেণী:উদ্ধৃতি শৈলীতে তুর্কি ভাষার উৎস (tr) বিষয়শ্রেণী:উদ্ধৃতির জন্য অনাবৃত ইউআরএলসহ নিবন্ধ বিষয়শ্রেণী:২০২০-এ তুরস্কে প্রতিষ্ঠিত
বলদেব রাজ চোপড়া (২২ এপ্রিল ১৯১৪ - ৫ নভেম্বর ২০০৮) একজন ভারতীয় পরিচালক ও প্রযোজক। তিনি বলিউড ও টেলিভিশন ধারাবাহিকে কাজের জন্য সুপরিচিত। তিনি কানুন (১৯৬০), ধর্মপুত্র (১৯৬১), গুমরাহ (১৯৬৩) ও হমরাজ (১৯৬৭) চলচ্চিত্রের জন্য শ্রেষ্ঠ হিন্দি চলচ্চিত্র বিভাগে মেধার সনদ অর্জন করেন। তার নির্মিত অন্যান্য উল্লেখযোগ্য চলচ্চিত্র হল - নয়া দৌড় (১৯৫৭), সাধনা (১৯৫৮), ইনসাফ কা তরাজু (১৯৮০), নিকাহ (১৯৮২), আওয়াম (১৯৮৭) এবং টিভি ধারাবাহিক - মহাভারত।  চলচ্চিত্রে অবদানের জন্য তাকে ১৯৯৮ সালে ভারতীয় চলচ্চিত্রের সর্বোচ্চ সম্মাননা দাদাসাহেব ফালকে পুরস্কার এবং ২০০১ সালে ভারতের তৃতীয় সর্বোচ্চ বেসামরিক পুরস্কার পদ্মভূষণে ভূষিত করা হয়। এছাড়া ২০০৪ সালে তাকে ফিল্মফেয়ার আজীবন সম্মাননা পুরস্কার প্রদান করা হয়।  তার ছোট ভাই যশ চোপড়া, পুত্র রবি চোপড়া এবং ভাইপো আদিত্য চোপড়া ও উদয় চোপড়া এবং বোনপো করণ জোহর বলিউড চলচ্চিত্র শিল্পের সাথে সম্পৃক্ত।  প্রারম্ভিক জীবন চোপড়া ১৯১৪ সালের ২২শে এপ্রিল তদানীন্তন ব্রিটিশ ভারতের পাঞ্জাব প্রদেশের (বর্তমান পাঞ্জাব, ভারত) শহীদ ভগৎ সিং নগর জেলা (সাবেক নাওয়ানশহর জেলা) রাহোনে জন্মগ্রহণ করেন। তার পিতা বিলায়েতি রাজ চোপড়া পিডাব্লিউডির কর্মচারী ছিলেন। তার ছোট ভাই যশ চোপড়া একজন চলচ্চিত্র নির্মাতা এবং ভাইপো আদিত্য চোপড়া ও উদয় চোপড়া এবং বোনপো করণ জোহর ভারতীয় চলচ্চিত্রের সাথে জড়িত।  ব্যক্তিগত জীবন ও মৃত্যু তার স্ত্রী প্রকাশ চোপড়া। তাদের এক পুত্র - রবি চোপড়া এবং দুই কন্যা - শশী ও বীণা।  তিনি ২০০৮ সালের ৫ই নভেম্বর ৯৪ বছর বয়সে মৃত্যুবরণ করেন।  পুরস্কার ও সম্মাননা থাম্ব|বি. আর. চোপড়া (বামে) ও যশ চোপড়া নয়া দৌড়-এর অডিও প্রকাশ অনুষ্ঠানে অংশগ্রহণ করেন। বেসামরিক সম্মাননা  পদ্মভূষণ: ২০০১ জাতীয় চলচ্চিত্র পুরস্কার  ১৯৬০: শ্রেষ্ঠ হিন্দি চলচ্চিত্র বিভাগে মেধার সনদ – কানুন  ১৯৬১: শ্রেষ্ঠ হিন্দি চলচ্চিত্র বিভাগে রাষ্ট্রপতির রৌপ্য পদক – ধর্মপুত্র (প্রযোজক)  ১৯৯৮: দাদাসাহেব ফালকে পুরস্কার ফিল্মফেয়ার পুরস্কার  ১৯৬২: শ্রেষ্ঠ পরিচালক বিভাগে ফিল্মফেয়ার পুরস্কার - কানুন  ২০০৪: ফিল্মফেয়ার আজীবন সম্মাননা পুরস্কার  তথ্যসূত্র  বহিঃসংযোগ     রেডিফ.কম-এ বি. আর. চোপড়ার অবিস্মরণীয় চলচ্চিত্রসমূহ  বিষয়শ্রেণী:১৯১৪-এ জন্ম বিষয়শ্রেণী:২০০৮-এ মৃত্যু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চিত্রনাট্যকার বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় নাট্যকার বিষয়শ্রেণী:২১শ শতাব্দীর ভারতীয় লেখক বিষয়শ্রেণী:পাঞ্জাব বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব, ভারতের চলচ্চিত্র পরিচালক বিষয়শ্রেণী:পাঞ্জাব, ভারতের চলচ্চিত্র প্রযোজক বিষয়শ্রেণী:পাঞ্জাব, ভারতের চিত্রনাট্যকার বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মুম্বইয়ের চিত্রনাট্যকার বিষয়শ্রেণী:হিন্দি চলচ্চিত্র প্রযোজক বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:দাদাসাহেব ফালকে পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
১৮ জুলাই ২০১৯ তারিখ সকালে, জাপানের কিয়োটো অ্যানিমেশনের ১নং  অ্যানিমেশন স্টুডিওর ভবনে -এর ঘটনা ঘটে। অগ্নিকাণ্ডের সূত্রপাত ঘটেছিল ৪১ বছর বয়স্ক শিনজি আওবার গ্যাসোলিন ঢালার মাধ্যমে। তাকে পরে পুলিশ গ্রেফতার করে এবং তাকে আহতাবস্থায় হাসপাতালে ভর্তি করা হয়। এই ঘটনায় ৩৪ জন নিহত ও ৩৫ জন আহত হয়েছেন।  ঘটনা বিস্ফোরণের সাহায্যে স্থানীয় সময় সকাল সাড়ে দশটার দিকে অগ্নিকাণ্ডের সূত্রপাত ঘটে। অভিযুক্ত ব্যক্তি স্টুডিও ১ এ প্রবেশ কপ্রে এবং ৪০ লিটার গ্যাসোলিন ঢালে। গ্যাসোলিন দুইটি ২০ লিটারের ক্যানে করে একটি ট্রলির ভিতরে আনা হয়েছিল। আক্রমণ করার পর সে  বলে চিৎকার করেছিল। ঐ ব্যক্তি কিছু ব্যক্তির উপরেও গ্যাসোলিন ঢেলেছিল, যা তাদের রাস্তায় জ্বলন্তাবস্থায় দৌড়াতে বাধ্য করেছিল।  অগ্নিকাণ্ডের পর ইমারতের চতুর্থ তলার সিঁড়িত কাছে ১৯ টি লাশ পাওয়া যায়, যারা বাঁচার চেষ্টা করছিল। আক্রমণকারী পালানোর চেষ্টা করলেও তাকে ঐ প্রতিষ্ঠানের এক চাকরিজীবী ধাওয়া করে এবং তাকে ধরে পুলিশে সোপর্দ করা হয়। অনেক অব্যবহৃত ছুরি পাওয়া গিয়েছিল ঘটনাস্থলে।  আগুন বেলা ৩ টা ১৯ এ নিয়ন্ত্রণে আসে। স্থানীয় সময় রাত দশটায় তদন্ত প্রতিবেদনে জানানো হয় যে, ইমারতটির অগ্নি প্রতিরোধী ব্যবস্থা না থাকার দরুন এটি পুরোপুরিভাবে আগুনে ধ্বংসপ্রাপ্ত হয়েছে। এটি দ্বিতীয় বিশ্বযুদ্ধ পরবর্তী জাপানে সবচেয়ে বড় প্রাণহানির ঘটনার একটা ও ২০০১ সালে মিয়োজো ৫৬ ভবনে অগ্নিকাণ্ডের পর সবচেয়ে বড় অগ্নিকাণ্ড।  ক্ষতিগ্রস্ত অগ্নিকাণ্ডের সময় ভবনটির ভিতরে ৭৪ জন ছিল। এই ঘটনায় ৩৪ জন নিহত হন, তন্মধ্যে একজন হাসাপাতালে নেবার পর মারা যান। কিয়োটো পুলিশ জানায় যে, কিছু মানুষের দেহ এমনভাবে পুড়ে গিয়েছে যে তাদের পরিচয় বের করা কষ্টকর।  ঘটনায় ৩৬ জন আহত হলেও হাসপাতালে নেবার পর একজন মারা গেলে আহতের সংখ্যা ৩৫ এ দাঁড়ায়। এদের মাঝে ১০ জন গুরুতর আহত হয়েছেন এবং একজনের দুই পা কাটতে হয়েছে।   অভিযুক্ত   শিনজি আওবা, ৪১ বছরের এক ব্যক্তি, এই ঘটনার অভিযুক্ত হিসেবে শনাক্ত হয়েছে। পুলিশের হাতে ধরা পরার পর তাকে আহতাবস্থায় হাসপাতালে ভর্তি করা হয়। সে তার উপন্যাস "চুরি করার প্রতিশোধ" নিতে এই হামলা চালায় বলে জানায়। কিন্তু তার কোনো লেখা কিয়োটে অ্যানিমেশনের কোনো কাজে ব্যবহারের প্রমাণ পাওয়া যায় নি।  আওবা পুরোনো অপরাধী। মানসিক ভারসাম্যহীন এই ব্যক্তি ২০১২ সালে ইবরাকির এক দোকানের মালামাল ছুরি দিয়ে ভয় দেখিয়ে লুট করেছিল ও তাকে সাড়ে তিন বছর জেল খাটতে হয়। স্থানীয়দের ভাষ্য অনুসারে আওবাকে ঘটনা ঘটার আগের দিন ঘটনাস্থলে দেখা গিয়েছিল।  প্রতিক্রিয়া জাপানি প্রধানমন্ত্রী শিনজো আবে ঘটনায় শোক প্রকাশ করেন এবং ঘটনার ভয়াবহতা তাকে বাকরুদ্ধ করেছে। জাপানে থাকা চীনা, ফরাসি, ফিলিপাইনীয় ও বেলজীয় দূতাবাস ঘটনায় শোকপ্রকাশ করে। এছাড়া জাতিসংঘ মহাসচিব আন্তোনিও গুতেরেস, কানাডীয় প্রধানমন্ত্রী জাস্টিন ট্রুডো ও তাইওয়ানীয় রাষ্ট্রপতি সাই ইং-ওয়েন ঘটনায় শোকপ্রকাশ করেন।  তথ্যসূত্র  বহিঃসংযোগ  বিষয়শ্রেণী:২০১৯-এ জাপান বিষয়শ্রেণী:২০১৯-এ অগ্নিকাণ্ড বিষয়শ্রেণী:২০১৯-এ অ্যানিমেশন বিষয়শ্রেণী:কিয়োতো
নাগমা (জন্মঃ ১৯৭৪) হচ্ছেন ভারতের চলচ্চিত্র শিল্পের একজন সাবেক অভিনেত্রী। মুম্বাইতে জন্মগ্রহণকারী নাগমার আসল নাম নন্দিতা অরবিন্দ মোরারজী যিনি ১৯৯০ সালের হিন্দি চলচ্চিত্র বাগী তে অভিনয়ের মাধ্যমে তার চলচ্চিত্র জীবন শুরু করেছিলেন এবং ঐ চলচ্চিত্রে তার নায়ক ছিলেন সালমান খান। নাগমা এরপরে দক্ষিণী চলচ্চিত্রে অভিনয় শুরু করেন। তিনি ২০০৪ সালে রাজনৈতিক দল ভারতীয় জাতীয় কংগ্রেসে যোগ দেন। তথ্যসূত্র  বহিঃসংযোগ    বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভোজপুরি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:ভারতীয় খ্রিস্টান বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:দিল্লির রাজনীতিতে নারী
মঙ্গলাগিরি শাড়ি এবং ফ্যাব্রিকস ভারতের অন্ধ্র প্রদেশ রাজ্যের গুন্টুর জেলার একটি শহর মঙ্গলগিরিতে হস্তশিল্প বুননের    মাধ্যমে উৎপাদিত হয়।  এটি ভৌগোলিক ইন্ডিকেশনস অফ গুডস (রেজিস্ট্রেশন এবং সুরক্ষা) আইন, ১৯৯৯ দ্বারা অন্ধ্রপ্রদেশের ভৌগোলিক নিদর্শঙ্গঙ্গুলোর অন্যতম হস্তশিল্প হিসাবে নিবন্ধিত হয়েছিল।  মঙ্গলগিরি ফ্যাব্রিক দ্বারা বয়নের সাহায্যে তাঁত থেকে ছিদ্রবহুল সুতা দ্বারা প্রধান বুনট একত্রীকরণের উপায়ে এটি তৈরী হয়। ফ্যাব্রিকে তার পরে রঞ্জন প্রক্রিয়াটি শুরু করা হয়।  নিজাম নকশা ফ্যাব্রিকের আরও একটি অসাধারন বৈশিষ্ট্য।    ইতিহাস  এই অঞ্চলে পাওয়া কিছু শিলালিপি অনুসারে বুননের পেশাটি ৪০০ বছর পুরানো। কর বাড়ার কারণে কুতুব শাহীর শাসনামলে তাঁতিদের জন্য একটি পরিবাসকাল ছিল।    উৎপাদন পর্যায়  মঙ্গলগিরি শাড়ির উৎপাদনে বিভিন্ন ধাপ রয়েছে। যাতে রয়েছে:   কাঁচামাল - বিশুদ্ধ তুলা সুতা, সোনা ও রূপা জরি  সিনথেটিক এবং প্রাকৃতিক রং এবং কিছু রাসায়নিক।  সুতা পরিশোধন - এই প্রক্রিয়াটির মধ্যে কিছু অশুচি দূর করতে সারারাত ভিজিয়ে রাখা, ধুয়ে ফেলা এবং রঞ্জন প্রক্রিয়াটির জন্য উপযুক্ত করে তোলার জন্য সুতা ফুটানো জড়িত।  রঞ্জনবিদ্যা - এটি সাদা শাড়িগুলির জন্য ব্লিচিং কৌশল জড়িত এবং রঙিনগুলির জন্য, ভ্যাট রঙগুলি ব্যবহৃত হয়।  অতিরিক্ত ছোপানো অপসারণ - রঙ্গিন বা ব্লিচযুক্ত সুতা অতিরিক্ত ছোপানো কাটাতে কিছু কৌশল দিয়ে ফুটন্ত পানিতে ভিজিয়ে রাখে।  শোষক - উপরে প্রক্রিয়ার মধ্য দিয়ে, সুতা শুকনো হয় এবং ছায়াতে আলোক সংবেদনশীল রং যোগ করা হয়।  প্রাক তাঁত প্রক্রিয়া   কাঠের সুতাটি ওয়ার্প এবং ওয়েফ্টে চালিত করা - চরকা, শিফ্ট বাঁশ এবং বোবিন ওয়ার্প গঠনের জন্য ব্যবহৃত হয়। যদিও ওয়েফ্ট একটি পির্নের সাহায্যে তৈরি করা হয়।  বুনন প্রক্রিয়া - এটি বুননের ওয়ার্প এবং ওয়েফ্ট পদ্ধতিতে জড়িত এবং কখনও কখনও জ্যাকার্ড বোনা দ্বারা প্রতিস্থাপিত হয়। পণ্য চাহিদা অনুযায়ী বুনন, ডিজাইনিং এবং কাটার জন্য কেবল তাঁতের ব্যবহার করা হয়।  কাটা ও ভাঁজ - বোনা কাপড়ের চাহিদা অনুসারে কাটা হয়।  শাড়ির পরিদর্শন - ত্রুটিগুলি সংশোধন করার জন্য মাস্টার তাঁতি দ্বারা পরিদর্শন করা হয়।  বিপণন - ।১৯৮৫ এর সময়কাল শাড়ির চেয়ে পোশাকের উপকরণগুলির জন্য নতুন বাজারের সাথে বিপ্লব কিনেছিল   শাড়ি  মঙ্গলগিরি শাড়িগুলি অনন্য কারণ এটি তুলা থেকে বোনা এবং সর্বাধিক বৈশিষ্ট্যযুক্ত বৈশিষ্ট্য যেমন- সীমান্তে জারি এবং দেহে কোনও বোনা নকশার মতো বৈশিষ্ট্য রয়েছে। শহরটি যেমন ভগবান নরসিংহ মন্দিরের আবাস, তাই শাড়িগুলি ভক্তরাও ভক্তিমূলক উদ্দেশ্যে ব্যবহার করেন।   আরো দেখুন    ভারতে ভৌগোলিক সূচকগুলির তালিকা   তথ্যসূত্র   বিষয়শ্রেণী:শাড়ি বিষয়শ্রেণী:গুণ্টুর জেলা বিষয়শ্রেণী:অন্ধ্রপ্রদেশের সংস্কৃতি বিষয়শ্রেণী:অন্ধ্রপ্রদেশের ভৌগোলিক নির্দেশক
জো পুতুল মেদিনীপুরের লৌকিক শিল্পের মধ্যে অন্যতম। হাতে তৈরি এই পুতুল গুলো মূলত পটুয়ারা তৈরি করেন।  এই ধরনের পুতুলের মূল উপজীব্য হলো মা ও ছেলে। পটুয়া মহিলারা এই ধরনের পুতুল তৈরি করেন। পশ্চিম মেদিনীপুরের গোলগ্রামের ফুলজান চিত্রকর এই ধরনের পুতুল তৈরি করেন।  উপজীব্য ষষ্ঠী পুতুলের মতো এই পুতুল গুলো তেও মা ও ছেলে মূল উপজীব্য।  বর্ণনা ও প্রস্তুতি মা ও ছেলের এই পুতুল গুলো তরল কাদা মাটি দিয়ে তৈরি করে পরে রোদে শুকিয়ে নিতে হয়। ভালো ভাবে শুকিয়ে গেলে আগুনে পুড়িয়ে নেওয়া হয়। জো পুতুলের মায়ের মুখ অনেকটা গড়ুর পাখীর মতো। যা আজও আদিমতাকে ধরে রেখেছে।  এরপর ভেষজ রং দিয়ে বহুবর্ণশোভিত করে তোলা হয়। বর্তমানে ভেষজ রঙের অত্যধিক দাম হওয়ার জন্য বাজারের কৃত্রিম রং ব্যবহার হয়।  তথ্যসূত্র  বিষয়শ্রেণী:বাংলার পুতুল বিষয়শ্রেণী:বাংলার লৌকিক শিল্প বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পশ্চিমবঙ্গের মৃৎশিল্প বিষয়শ্রেণী:পুতুল বিষয়শ্রেণী:বাংলার মৃৎশিল্প